**Ministru kabineta noteikumu projekta „Grozījumi Ministru kabineta 2009. gada 6. oktobra noteikumos Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Radiofrekvenču spektra pārvaldības politikas īstenošana. Pilnveidot regulējumu radiofrekvenču spektra pārvaldības jomā pārplānojot aizsardzības sistēmu un civilo radiosakaru sistēmu iedalījumu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Elektronisko sakaru likuma 49. panta pirmā daļa un 50. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regulējumu, kādā šobrīd noteikts radiofrekvenču joslu sadalījums radiosakaru veidiem un iedalījums radiosakaru sistēmām, noteic Ministru kabineta 2009. gada 6. oktobra noteikumi Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)” (turpmāk - Nacionālais radiofrekvenču plāns).Ministru kabineta noteikumu projekts „Grozījumi Ministru kabineta 2009. gada 6. oktobra noteikumos Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)””(turpmāk – noteikumu projekts) paredz:1. Pilnveidot regulējumu radiofrekvenču spektra pārvaldības jomā, un pārplānot aizsardzības sistēmu un civilo radiosakaru sistēmu iedalījumu, lai:1. pārplānotu frekvenču iedalījumu aizsardzības sistēmām uz nepieciešamo frekvenču iedalījumu civilajām radiosakaru sistēmām, tai skaitā, ieplānotu frekvenču spektru nākotnes mobilajiem sakariem;
2. nodrošinātu Nacionālajiem bruņotajiem spēkiem faktiski nepieciešamo aizsardzības sistēmu frekvenču iedalījumu, tai skaitā, ņemot vērā Ziemeļatlantijas līguma organizācijas vajadzības;
3. uzlabotu iespējas civilajām radiosakaru sistēmām un aizsardzības sistēmām izmantot platjoslas sakarus;
4. uzlabotu ārvalstu bruņotajiem spēkiem izmantot radiofrekvenču spektru visā Latvijas teritorijā;
5. uzlabotu frekvenču spektra piešķiršanu izmantošanai aizsardzības sistēmām.

2. Eiropas Komisijas 2016. gada 16. decembra Īstenošanas lēmuma (ES) 2016/2317, ar ko groza Komisijas Lēmumu 2008/294/EK un Komisijas Īstenošanas lēmumu 2013/654/ES, lai vienkāršotu mobilo sakaru darbību gaisa kuģos (MCA pakalpojumus) Savienībā (turpmāk – Lēmums 2016/2317/ES) – pārņemšanu. Saskaņā ar Eiropas Pasta un Telesakaru administrāciju konferences (*CEPT* – *The European Conference of Postal and Telecommunications Administrations*) veikto tehnisko izpēti, tīkla vadības bloku lietošana GSM (globālā mobilo sakaru sistēma) un LTE (starptautisko mobilo telesakaru sistēma) sistēmām var nebūt noteikta kā obligāta, jo MCA (mobilie sakari gaisa kuģī) ekspluatācija jau garantē uz zemes esošo tīklu pietiekamu aizsardzību no traucējumiem. Tomēr tīkla vadības blokam kā daļai no MCA pakalpojuma ir jābūt attiecībā uz UMTS (universālā mobilo telesakaru sistēma) sistēmām, lai nepieļautu gaisa kuģī esošo ierīču savienojumus ar uz zemes esošajām UMTS tīkliem. Mobilo sakaru sistēmām attiecināmās frekvenču joslas norādītas 2016/2317/ES pielikumā. Eiropas Komisijas 2008.gada 7.aprīļa lēmums 2008/294/EK par harmonizētiem frekvenču spektra izmantošanas nosacījumiem mobilo sakaru pakalpojumu darbībai gaisakuģos (MCA pakalpojumiem) Kopienā, pielikums tiek aizstāts ar Lēmuma 2016/2317 pielikuma tekstu, un tā pārņemšana noteikta Nacionālā radiofrekvenču plāna 3. pielikuma (Koplietojama radiofrekvences piešķīruma lietošanas atļauja) 13. punktā. Atsauces uz lēmumu attiecīgajās spektra joslās ietvertas Nacionālā radiofrekvenču plāna 1. pielikumā. 3. Fiksētā dienesta radiofrekvenču joslu plānojuma izmaiņas, ņemot vērā elektronisko sakaru komersantu pieprasījumu pēc platjoslas ciparu fiksētajām līnijām 80GHz joslā (71–76/81–86 GHz). Noteikumu projekts paredz papildināt Nacionālā radiofrekvenču plāna 1. pielikumu: 71–74 GHz un 81–84 GHz joslās un 2. pielikumu: Radiosaskarne “RS FX.740PP”.4. Ņemot vērā, ka Ministru kabineta 2008. gada 28. aprīļa noteikumi Nr. 303 "[Radioamatieru radiostaciju būvēšanas, ierīkošanas un lietošanas, kā arī radioamatieru apliecības saņemšanas kārtība](http://m.likumi.lv/ta/id/174973-radioamatieru-radiostaciju-buvesanas-ierikosanas-un-lietosanas-ka-ari-radioamatieru-apliecibas-sanemsanas-kartiba%22%20%5Ct%20%22_blank)" zaudējuši spēku, noteikumu projekts paredz Nacionālā radiofrekvenču plānā 1. pielikumā aizstāt atsauci ar spēkā esošiem Ministru kabineta 2016. gada 9. augusta noteikumiem Nr. 529 "[Radioamatieru radiostaciju būvēšanas, ierīkošanas un lietošanas, kā arī radioamatieru apliecības saņemšanas kārtība](http://m.likumi.lv/ta/id/174973-radioamatieru-radiostaciju-buvesanas-ierikosanas-un-lietosanas-ka-ari-radioamatieru-apliecibas-sanemsanas-kartiba%22%20%5Ct%20%22_blank)".5. Noteikumu projekts paredz svītrot Nacionālā radiofrekvenču plāna 1. pielikumā atsauces uz spēku zaudējušiem Elektronisko sakaru komitejas (*ECC* – *Electronic Communications Committee; ERC* – *European Radiocommunications Committee)* ECC/ERC lēmumiem.6. Atbilstoši starptautiskas frekvenču saskaņošanas rezultātiem ar noteikumu projektu Nacionālā radiofrekvenču plāna 3. pielikuma (Koplietojama radiofrekvences piešķīruma lietošanas atļauja) 14.2. punktā precizēti suņu izsekošanas iekārtu lietošanas nosacījumi. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts akciju sabiedrība „Elektroniskie sakari” (turpmāk – VAS „Elektroniskie sakari”);Aizsardzības ministrijas un Nacionālo bruņoto spēku pārstāvji;Valsts un nevalstiskās institūcijas, kas iesaistītas Radiofrekvenču spektra resursu izmantošanas koordinācijas darba grupā, kas izveidota ar Vides aizsardzības un reģionālās attīstības ministrijas (turpmāk – ministrija) 2015. gada 13. augusta rīkojumu Nr. 256 „Par Vides aizsardzības un reģionālās attīstības ministrijas radiofrekvenču spektra resursu izmantošanas koordinācijas darba grupas izveidi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Elektronisko sakaru komersanti, radiofrekvenču spektra lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta 2006. gada 6. jūnija noteikumi Nr. 453 “Noteikumi par radiofrekvences piešķīruma lietošanas atļaujām”, lai nodrošinātu aizsardzības sistēmu pārvaldību aizsardzības sistēmu frekvenču joslās. |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar Noteikumu projektu tiek pārņemta šādas Eiropas Savienības tiesību akta normas:Lēmums 2016/2317/ES |
| 2. | Citas starptautiskās saistības | Projekts šo jomu neskar. |
| 3. | Cita informācija | Projekts šo jomu neskar. |
| **1.tabulaTiesību akta projekta atbilstība ES tiesību aktiem** |
| Lēmums 2016/2317/ES |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Lēmuma 2016/2317/ES Pielikums | Noteikumu projekta 88. punkts | pārņemts pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Eiropas Parlamenta un Padomes 2002. gada 7. marta lēmumu Nr. 676/2002/EK par normatīvo bāzi radiofrekvenču spektra politikai Eiropas Kopienā (radiofrekvenču spektra lēmums) ministrija informēs Eiropas Komisijas Radiofrekvenču spektra komiteju par Eiropas Komisijas lēmuma pārņemšanu valsts tiesību aktos. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļvietnē. |
| 2. | Sabiedrības līdzdalība projekta izstrādē | Lai nodrošinātu sabiedrības līdzdalību, noteikumu projekts tika publicēts ministrijas tīmekļvietnē: www.varam.gov.lv 2018. gada 24. janvārī.Noteikumu projekta sagatavošanā piedalījās ministrijas Radiofrekvenču spektra resursu izmantošanas koordinācijas darba grupa: VAS “Elektroniskie sakari”, Aizsardzības ministrijas, Nacionālo bruņoto spēku, Satiksmes ministrijas, Civilās aviācijas aģentūras, Latvijas Radioamatieru līgas, elektronisko sakaru nozares asociāciju (Latvijas Informācijas un komunikācijas tehnoloģijas asociācijas, Latvijas Telekomunikāciju asociācijas) kā arī Sabiedrisko pakalpojumu regulēšanas komisijas pārstāvji.  |
| 3. | Sabiedrības līdzdalības rezultāti | Netika saņemti citi viedokļi.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS „Elektroniskie sakari”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Noteikumu projekts nemaina iesaistīto institūciju kompetenci. Institūcijas netiek likvidētas vai reorganizētas. |
| 3. | Cita informācija | Nav. |

Vides aizsardzības un

reģionālās attīstības ministrs Kaspars Gerhards

Vāvere, 67026936

aija.vavere@varam.gov.lv